Tundmatu meesterahvas on 50-60 aastat vana ning ligi 170 cm pikk. Tal on lühikesed hallikad juuksed ning lühike hall habe. Vasaku käe randmel ning nimetissõrme ja pöidla vahel on mehel tätoveeringud.
Mehel olid jalas sinised teksad ja mustad saapad, seljas roheline t-särk ja tumedat värvi jope. Peas kandis ta talvist nokamütsi.
Surnukehal ei ole vägivallatundemärke ning esialgse info põhjal ei sattunud ta ka liiklusõnnetusse.
Kõigil, kellel on infot, mis võib abiks olla isiku tuvastamisel, palub politsei ühendust võtta Jõhvi politseijaoskonna uurijaga numbril 5822 8126 või e-posti teel firstname.lastname@example.org.